Ντεζιρέ Κλαρί

Η Ντεζιρέ Κλαρί (Désirée Clary, 8 Νοεμβρίου 1777 - 17 Δεκεμβρίου 1860) ήταν η σύζυγος του βασιλιά Καρόλου ΙΔ΄ Ιωάννη της Σουηδίας και της Νορβηγίας.

Βιογραφία
Η Μπερναρντίν Εζενί Ντεζιρέ γεννήθηκε στις 8 Νοεμβρίου 1777 στη Μασσαλία και ήταν κόρη του πλούσιου εμπόρου μεταξιού, Φρανσουά Κλαρί και της δεύτερης συζύγου του Φρανσουάζ Ροζ Σομίς.H αδερφή της, η Ζυλί Κλαρί, ήταν η σύζυγος του αδερφού του Ναπολέοντα Βοναπάρτη, Ιωσήφ. 

Στις 21 Απριλίου 1795 η Ντεζιρέ αρραβωνιάστηκε επίσημα τον Ναπολέοντα Βοναπάρτη. Ωστόσο, μετά τη συνάντηση του Ναπολέοντα με τη Ιωσηφίνα του Λόιχτενμπεργκ στο Παρίσι και μετά από την πίεση του φίλου του, Πολ Μπάρρας, ο Ναπολέων διέλυσε τον αρραβώνα του με την Ντεζιρέ για να παντρευτεί τη Ιωσηφίνα.

Η Ντεζιρέ πήρε πολύ άσχημα τη διάλυση του αρραβώνα τους, το συναίσθημα αυτό αντικατοπτρίζεται σαφώς σε ένα από τα πιο αναγνωρισμένα ραντεβού τους:

Στις 17 Αυγούστου 1798 η Ντεζιρέ παντρεύτηκε με τον στρατηγό Μπερναντότε, στο Παρίσι. Το ζευγάρι μαζί απέκτησε το μοναδικό του παιδί, ένα γιο:
τον Όσκαρ Α΄ της Σουηδίας (1799-1859), ο οποίος παντρεύτηκε την Ιωσηφίνα του Λόιχτενμπεργκ. Απέκτησαν 5 παιδιά.

Δύο χρόνια μετά την ανακήρυξη ως βασιλιάς της Σουηδίας, ο σύζυγός της ταξιδεύει στη Στοκχόλμη, όπου παραμένει δύο χρόνια (1810-1811), αλλά επιστρέφει στο Παρίσι. Ο Μπερναντότε αναδύεται οριστικά στο θρόνο το 1818 ως Κάρολος ΙΔ΄ Ιωάννης, και η Ντεζιρέ ως βασιλική σύζυγος, έγινε γνωστή με το όνομα Ντεζιντέρια. Η Ντεζιρέ πέθανε στις 17 Δεκεμβρίου 1860 στη Στοκχόλμη σε ηλικία 83 ετών. Θάφτηκε στην εκκλησία Ρίνταρχολμ.

Η σημερινή κληρονόμος του θρόνου της Σουηδίας, πήρε το τέταρτο όνομά της «Ντεζιρέ» προς τιμήν της πρώτης βασίλισσας της δυναστείας των Μπερναντότε.

Η τρίτη αδελφή του σημερινού βασιλιά, η πριγκίπισσα Ντεζιρέ, έχει επίσης το όνομα «Ντεζιρέ» προς τιμήν της.

Τίτλοι
8 Νοεμβρίου 1777 – 17 Αυγούστου 1798: Δεσποινίς Μπερναρντίν Εζενί Ντεζιρέ Κλαρί
17 Αυγούστου 1798 – 5 Ιουνίου 1806: Κυρία Μπερναντότε
5 Ιουνίου 1806 – 26 Σεπτεμβρίου 1810: Η Βασιλική Υψηλότητα Η Πριγκίπισσα του Ποντεκόρβο
26 Σεπτεμβρίου 1810 - 5 Νοεμβρίου 1810: Η Βασιλική Υψηλότητα Πριγκίπισσα Ιωάννη Βαπτιστή Ιουλίου του Ποντεκόρβο, Πριγκίπισσα της Σουηδίας
5 Νοεμβρίου 1810 – 4 Νοεμβρίου 1814: Η Βασιλική Υψηλότητα Η Διάδοχος Πριγκίπισσα της Σουηδίας
Στη Γαλλία: Καλοκαίρι του 1811 – 13 Ιουνίου 1823: H Κόμισσα του Γκότλαντ
4 Νοεμβρίου 1814 – 5 Φεβρουαρίου 1818: Η Βασιλική Υψηλότητα Η Διάδοχος Πριγκίπισσα της Σουηδίας και της Νορβηγίας
5 Φεβρουαρίου 1818 – 8 Μαρτίου 1844: Η Μεγαλειότητα Της Η Βασίλισσα της Σουηδίας και της Νορβηγίας
8 Μαρτίου 1844 – 17 Δεκεμβρίου 1860: Η Μεγαλειότητα Της Η Χήρα Βασίλισσα της Σουηδίας και της Νορβηγίας

Παραπομπές

Βιβλιογραφία
 Désirée Clary d'après sa correspondance inédite avec Bonaparte, Bernadotte et sa famille, Gabriel Girod de l'Ain, Paris: Hachette (1959).
 
 
 
 Lindwall, Lilly: (Swedish) Desideria. Bernadotternas anmoder.[Desideria. The Ancestral Mother of the Bernadottes] Stockholm. Åhlén och Åkerlunds Förlag A.-B. (1919)
 Desideria, Svenskt biografiskt lexikon (SBL)
 Desideria, Norsk biografisk leksikon

Εξωτερικοί σύνδεσμοι 
 Désirée Clary
 The story of Desiree (ger.)
 

Οίκος των Μπερναντότ
Βασίλισσες της Σουηδίας
Βασίλισσες της Νορβηγίας
Βασιλομήτωρ
Διάδοχοι της Νορβηγίας
Διάδοχοι της Σουηδίας